Myrtaly Congress

Ανοιχτή εκδήλωση συνυπογραφής του καταστατικού ίδρυσης του «ΔΙΚΤΥΟY ClimaNet»
2023-06-15 11:00 - 15:30 (Europe/Athens) | Αμφιθέατρο Ιερού Μετοχίου Μεταμορφώσεως Σωτήρος, Νήσος Ιωαννίνων, Νήσος Ιωαννίνων, Ιωάννινα, Greece
Π Ρ Ο Σ Κ Λ Η Σ Η

Σας προσκαλούμε στην ανοιχτή εκδήλωση συνυπογραφής του καταστατικού ίδρυσης του ΔΙΚΤΥΟΥ ΣΥΝΕΡΓΑΣΙΑΣ ΓΙΑ ΤΗΝ ΚΛΙΜΑΤΙΚΗ ΟΥΔΕΤΕΡΟΤΗΤΑ ΤΩΝ ΠΟΛΕΩΝ ΤΗΣ ΕΛΛΑΔΑΣ & ΤΗΣ ΚΥΠΡΟΥ, με διακριτικό τίτλο «ΔΙΚΤΥΟ ClimaNet», που θα πραγματοποιηθεί την Πέμπτη 15 Ιουνίου 2023 και ώρα 11:00, στο Αμφιθέατρο Ιερού Μετοχίου Μεταμορφώσεως Σωτήρος Νήσου Ιωαννίνων.
Ο Δήμος Ιωαννιτών μαζί με τους Δήμους Αθηναίων, Θεσσαλονίκης, Κοζάνης, Καλαμάτας και Τρικκαίων από την Ελλάδα, αλλά και τον Δήμο Λεμεσού από την Κύπρο, έχουν επιλεγεί για την συμμετοχή τους στην Ευρωπαϊκή Αποστολή «100 Κλιματικά Ουδέτερες και Έξυπνες Πόλεις έως το 2030».
Το Δίκτυο θα διευκολύνει την επιστημονική και τεχνική υποστήριξη, τη συνεργασία και τον συντονισμό μεταξύ των πόλεων που συμμετέχουν στην Αποστολή για τις 100 Κλιματικά Ουδέτερες και Έξυπνες Πόλεις, ενώ επιδιώκεται και η διεύρυνση συνεργασιών με άλλες περιοχές σε τοπικό, περιφερειακό, εθνικό και διεθνές επίπεδο.

Με εκτίμηση
Ο Δήμαρχος Ιωαννίνων

Δημήτριος Παπαγεωργίου
